Nýr bátur , Grindavíkin GK 606 kom til heimahafnar í Ólafsvík fyrr í vikunni . Kaupandi bátsins er Breiðavík ehf sem er í eigu þeirra feðga Þorsteins og Bárðar Guðmundssona . Grindavíkin GK , sem mun fá nafnið Kristinn SH , er smíðaður í Kína árið 2001 og er 94,5 brúttólesta , yfirbyggður stálbátur . Seljandi er útgerðarfélagið Víkurnes frá Grindavík . Mun Kristinn verða gerður út á línu með vorinu , en á næstunni verður farið með bátinn í slipp þar sem hann verður málaður og gerður klár til línuveiða . Fyrir á útgerðin tvo minni línubáta sem fyrirhugað er að selja . Bárður Guðmundsson segir að fjórir menn verða í áhöfn bátsins og verður gert út frá Ólafsvík og Skagaströnd , eða bara þar sem aflinn er bestur hverju sinni . “ Við keyptum 15 tonna skötuselskvóta með bátnum svo hann verður einnig gerður út til þeirra veiða . Þessi bátur fer mun betur með áhöfn en minni báturinn , enda talsvert stærri og öflugri . ” Bárður segir að hjá útgerðinni starfi 17 manns og þar af 10 sem sjá um beitningu í landi .